62024TO0257(02)_INF
Διάταξη του Γενικού Δικαστηρίου (πρώτο τμήμα) της 11ης Νοεμβρίου 2024 –Mazepin κατά Συμβούλιου
(Υπόθεση T‑257/24)
«Κοινή εξωτερική πολιτική και πολιτική ασφάλειας – Περιοριστικά μέτρα λόγω ενεργειών που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας – Δέσμευση κεφαλαίων – Κατάλογοι προσώπων, οντοτήτων και φορέων επί των οποίων εφαρμόζεται η δέσμευση κεφαλαίων και οικονομικών πόρων – Διατήρηση του ονόματος του προσφεύγοντος στους καταλόγους – Έννοια της “σύνδεσης” – Άρθρο 2, παράγραφος 1, in fine, της απόφασης 2014/145/ΚΕΠΠΑ – Έννοια του “οφέλους” – Άρθρο 2, παράγραφος 1, στοιχείο ζʹ, της απόφασης 2014/145 – Άρθρο 3, παράγραφος 1, στοιχείο ζʹ, του κανονισμού (ΕE) 269/2014 – Πλάνη εκτιμήσεως»
1.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων – Προγενέστερη απόφαση περί δεσμεύσεως κεφαλαίων η οποία έχει ακυρωθεί – Απόφαση περί διατηρήσεως του ονόματος του προσφεύγοντος στους καταλόγους η οποία στηρίζεται στα ίδια αποδεικτικά στοιχεία ελλείψει τροποποιήσεως της αιτιολογίας – Εφαρμογή στην απόφαση περί διατηρήσεως των εκτιμήσεων βάσει των οποίων ακυρώθηκε η προγενέστερη απόφαση
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2024/847· κανονισμοί του Συμβουλίου 269/2014 και 2024/849]
(βλ. σκέψεις 36, 39-44, 48-51)
2.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Πρόσωπο, οντότητα ή φορέας που συνδέεται με πρόσωπο του οποίου το όνομα είναι καταχωρισμένο στον κατάλογο που προσαρτάται στην προσβαλλόμενη απόφαση – Έννοια της «σύνδεσης» – Κοινά συμφέροντα
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2022/329, άρθρο 2 § 1· κανονισμοί του Συμβουλίου 269/2014, άρθρο 3 § 1, και 2022/330]
(βλ. σκέψη 37)
3.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Εξέχοντες επιχειρηματίες που δραστηριοποιούνται στη Ρωσία και στενοί συγγενείς τους ή άλλα φυσικά πρόσωπα που επωφελούνται από αυτούς – Έννοια του «οφέλους» – Όφελος πάσης φύσεως μη αμελητέο
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2023/1094, άρθρα 1 § 1, στοιχείο εʹ, και 2 § 1, στοιχείο ζʹ· κανονισμοί του Συμβουλίου 269/2014, άρθρο 3 § 1, στοιχείο ζʹ, και 2023/1089]
(βλ. σκέψη 38)
Διατακτικό
Το Γενικό Δικαστήριο διατάσσει:
1)
Ακυρώνει την απόφαση (ΚΕΠΠΑ) 2024/847 του Συμβουλίου, της 12ης Μαρτίου 2024, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, και τον εκτελεστικό κανονισμό (ΕΕ) 2024/849 του Συμβουλίου, της 12ης Μαρτίου 2024, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, κατά το μέρος που το όνομα του Nikita Dmitrievich Mazepin διατηρήθηκε στον κατάλογο των προσώπων, οντοτήτων και φορέων κατά των οποίων ισχύουν τα εν λόγω περιοριστικά μέτρα.
2)
Το Συμβούλιο της Ευρωπαϊκής Ένωσης φέρει τα δικαστικά έξοδά του καθώς και τα έξοδα στα οποία υποβλήθηκε ο Nikita Dmitrievich Mazepin, περιλαμβανομένων των εξόδων της διαδικασίας ασφαλιστικών μέτρων.